Camin de Sant Jaume
Lo Camin de Sant Jaume (var. Chamin de Sant Jaume, Camin de Sant Jacme) (en galèc: Caminho de Santiago; en castelhan: Camino de Santiago; en basco: Done Jakue bidea; en aragonés SLA: Camin de Sant Jaime; en aragonés GO: Camín de San Chaime; en francés: Chemin de Saint Jacques) es un ensems de rotas d'Euròpa Occidentala que lei romieus lei percorron (crestians catolics mai que mai) per arribar a la vila de Compostèla, en Galícia. Aquí fan un romavatge en onor de Sant Jaume.

Certaneis estapas dau Camin de Sant Jaume son vengudas de luòcs de raionament religiós e culturau, sustot en Occitània, en Aragon, au Bascoat, en Espanha e en Galícia. 

Mentre que lo percorrián fòrça a l'Edat Mejana, l'oblidèron un pauc puei mai a l'ora d'ara lei romieus li tornan donar una granda importància.

Segon Robèrt Lafont, lo Camin es un dei grands ais de circulacion que contribuisson a faire d'Occitània un espaci de relacions coerent dins l'istòria, amb una plaça essenciala entre la Peninsula Iberica e la rèsta d'Euròpa.

Dins la cultura populara, se ditz que de seguir la direccion de la Via Lactèa, dins lo cèu, de nuech, aquò mena a Compostèla. Aquò explica que la galaxia a recebut tanben lo nom de "Camin de Sant Jaume".

Los camins 

Los Camins de Sant Jaume son sus la Lista dau Patrimòni Mondiau de l'UNESCO.

 Via Lemovicensis
 Via Podiensis
 Via Tolosana
 Via Turonensis
 Camin aragonés 
 Camin navarrés 
 Camin francés

Vejatz tanben 
  Camin de Sant Jaume
  Caminosantiago.com

Nòtas 

Cristianisme
Geografia d'Occitània
Istòria d'Occitània
Patrimòni Mondial en Espanha
Patrimòni Mondial en Occitània
Patrimòni Mondial en França

Reconquista
Caminada